
DISPUTATIO  MEDICA 


INAUGURALIS 


QUADAM  DE 

HYDROPE 

COMPLECTENS. 


/ 

]M ORBUS,  de  quo  paginis  sequentibus  agere  de¬ 
crevi,  est  dirus  ille  Hydrops,  quo  pauci  majore 
jure  medici  attentionem  sibi  vindicant ;  sive  ad 
varias  ejus  causas,  lugubresve  quos  in  corpore 
humano  effectus  edit,  sive  ad  illustrationem  qua- 
rundam  corporis  functionum  quam  suppeditat, 
respicimus.  Me  aliquid  novi  esse  prolaturum 
haud  equidem  spero ;  sed  si  optima  de  hoc  morbe 
scriptorum  praecepta  satis  lucide  exponere,  exque 

diversis  sententiis,  ea  qiise  proxima  vero  sunt  seli¬ 
gere,  totiusque  demum  morbi  a  quibusvis  causis 
proficiscentis,  intra  hujus  libelli  fines  conspectum 
includere  potuero,  voti  omnino  compos  ero. 

Animus,  imprimis,  ad  Hydropis  naturam,  cau¬ 
samque  proximam,  ad  signa  ejus  maxime  solita, 
necnon  et  horum  signorum  rationem,  vertendus 
erit.  Deinde,  causas  morbi  evidentes,  exponere 
oportebit.  Tunc  quomodo  morbus  optime  dignos¬ 
catur  ;  quaeque  signa  redintegratae  valetudinis 
spem,  morbive  desperationem  afferant,  expedire 
conabor.  Postremo,  ad  curationem  variorum 
morbi  generum  transibo. 


DE  HYDROPIS  NATURA  ET  CAUSA 
,  PROXIMA. 

i 

Ubigunquk  morbus  ex  impedita  vel  turba¬ 
ta  aliqua  sani  corporis  functione  oriatur,  est 
semper  credo  medici  diligenter  ‘  eam  inspicere, 
quippe  cujus  cognitio  tam  multum  morbi  natu¬ 
ram  causamque  illustrat.  De  exhalatione,  igitur, 
serosa  (functione  scilicet  quae  vitiata  .hydropem 

efficit),  necnon  de  absorptione,  haud  alienum  erit 
pauca  dicere.  Omnes  cavas  corporis  partes,  quse 
saltem  membrana  serosa  abducuntur,  qualis  peri¬ 
tonaeum,  pleura,  tunica  cerebri,  omnesque  cellulas 
exiguae  quibus  passim  tela  reticulata  scatet,  tenui 
latice  arteriolis  exhalationis  perpetuo  irrorantur. 
Prohibetur  autem  iste  humor  aquosus  ne  nimia 
copia  congeratur,  corpusque  obruat,  ope  vasorum 
resorbentium,  quae  pariter  ac  arteriolae,  osculis 
patulis  in  superficie  istiusmodi  partium  locantur. 
Hoc  modo  posuit  alma  rerum  Parens  mirum  pul- 
chrumque  inter  has  functiones  aequilibrium.  Sem- 
per  jugis  istius  humoris  salutaris  adest  fons  ^  ne 
autem  copia  supersit,  pars  ejus  constanter  alio 
derivatur.  Si  autem,  ex  quacunque  causa,  aequi¬ 
librium  istud  disturbetur  vel  subvertatur,  ita  ut 
exhalatio  seri  inordinate  fiat,  absorptiove  lan¬ 
guescat,  neque  ad  ejus  vel  solitam  copiam  tollen¬ 
dam  valeat ;  maximeque,  si  ambo  simul  ^vitia  con¬ 
currant  (praeclaro  naturae  ordine  subverso),  tristes 
in  corpore  edunt  effiectus  :  aqua  ubique  effundi¬ 
tur,  et  effusa  manet ;  universique  corporis  infir¬ 
mitas  et  deformitas,  dirum  adesse  morbum,  haud 
ambigue  indicant.  Hic  morbus  est  Hydrops ; 


4 


DE  HYDROPE. 


cujus  igitur  causa  continens  est  aucta  seri  exha¬ 
latio,  vel  ejusdem  imminuta  absorptio,  vel  forsan 
^ambo  simul  concurrentia.  r 

-01  iSiOj'  mtihiXip  a  IS  v 

R:t-/o|dn?i  om  '  r*- 

^  DEvSlGNIS  QVM  HYDROPEM  ADESSE 

INDICANT.-. 

/ 

a 

) 

V  ARiA,  prout  hanc  vel  illam  in  corpore  hu¬ 
mano  sedem  effusio  hydropica  occuparit,  ex  ea 
signa  orientur.  Aliter  enim  afficitur  valetudo, 
aqua  in  thoracem  effusa,  aliter  in  abdomen,  aliter 
in  cerebri  sinus,  aliter  demum  inter  cutem.  Quo- 
cir^ca,  universi  morbi  minus  fecile  erit  descrip¬ 
tionem  satis  lucidam  tradere  :  diducendaque  po¬ 
tius  est  in  singula  morbi  genera,  quibus  scilicet 
probe  perspectis  et  cognitis,  universi  morbi  natu¬ 
ra  haud  aberit  quin  intelligatur,  et  ipsa  quoque 
generaj  quae  multo  saepius  medicinam  facienti  oc- 

I 

currunt,  ab  eo  statim  cognoscuntur.  De  Ana- 
sarca,  igitur,  sive  Hydrope  Intercute,  de  Hydro- 
thorace  et  Ascite,  quae  sunt  Hydropis  species 
-maxime  solitae,  pauca  jam  singulatim  tradere  pro- 
,pono.  Hydrocephalum  nihil  attingam,  quatenus 

enim  medelam  admittit,  ineunte  nempe  ^  morbo, 
inter  Phlegmasias  recenseri  debet.  iov 

Sedes  quam  occupat  Anasdrca  seu  Hydrops 
Intercus,  quod  nomen  quidem  indicat,  est  tela  re¬ 
ticulata  cuti  proxime  subjecta.  Primum  fere 
signum  unde  morbi  suspicio  oriturylest  aliquis 
pedum  tumor,  vesperi  sese  manifestans,  matuti¬ 
nis  autem  horis,  et  interdiu,  vix  oculo  digitove  per¬ 
cipiendus.  Hic  tumor  paulatim  sursum  vadit, 
lentoque  gradu  totum  crus  et  universum  fere,  cor^ 
pus  occupat.  V 

Jam  cutis  omnis  semipellucida  apparet,  digito¬ 
que  ei  levissime  impresso,  foveolge,  haud  brevi 
evanescentes,  formantur.  Facies,  et  s  maxime 
oculorum  palpebrae,  jam  pallent  turgescunt  que; 
et  totum  corpus  speciem  cachecticam  induit.-.  Uri¬ 
na  interim  copia  admodum  parca  redditur,  pravi¬ 
que  coloris  est;  alvus  cogitur,  fauces  arescunt, 
siteque  multum  conqueritur  aeger.  Sudor,  'quin- 
etiam,ft  omnino  fere  supprimitur.  Saepe  autem, 
aqua  Jiitro  versa,  seu  potius  simili  ibi  effusione 
facta,  et  a  simili  causa  proficiscente,  morbus  in 
Hydrothoracem  vel  Ascitem  desinit.  Nonnun- 
quam'  vis  natura  medicatrix,’|  valetudini  la- 

boranti  opem  affert,  morbiimque,  vomitione,  vel 
alvi  purgatione,  vel  magno  urinae  fluxu,  redigerit. 

Hydrops  pectoris ^  saepe  ut  jam  dictum  est 
I^eucophlegmasiae,  supervenit.  Haud  raro  autem 
ipse  primarius  morbus  est,  cujus  decursum  jam 
persequi  conabor. 

Plerumque,  a  leviculo  dolore,  vel  saltem  mo¬ 
lestiae  sensu,  pone  imum  sternum  sedem  habente, 
incipit ;  tussicula  quoque  adest,  necnon  et  spiri¬ 
tus  aegrius  traditur.  Initio  quidem  morbi,  spi¬ 
randi  difficultatem,  nisi  post  exercitationem  cor¬ 
poris,  veluti  clivi-  ascensionem,  haud  multum  aeger 
queritur.  Morbo  autem  procedente,  plus  minus 
spiritus  angustiae  constanter  eum  vexat.  Pedes 
jam  tument,  vultus  pallidus^  et  anxius  fit,  totius- 
que  corporis  vires  multum  conquassantur.  Jam 
noctes  inquietas,  somniis  diris  saepe  expergefac¬ 
tus,  agit  aeger  ;  decubitum  in  lectum  (adeo  ab  eo 
spiritus  intenditur)  vix  sustinere  potest,  somnum¬ 
que  in  sella  quaerere  cogitur.  Arteriae  jam  lan¬ 
guide  et  inordinate  micant.  Urina,  per  totum 
fere  morbi  decursum,  minore  quam  sano  convenit 
copia  redditur.  Alvus  tarda  est ;  sitis  aegrum 
vexat.  Ad  hunc  tam  deplorandum  statum,  re- 

bus  jam  profectis,  mortem  baud  longe  abesse, 
praesagire  licet :  fere  enim  accidit,  ut  pectore 
aqua  differto,  et  fistulis  animalibus  ex  toto  impe¬ 
ditis,  seger  morbi  violentiae  succumbat,  suffocatus- 
que  pereat. 

Ascites,  tertia  Hydropis  species  de  qua  agen¬ 
dum  est,  saepe  quidem  Anasarcam  subsequitur,  sed 
haud  raro  est  ipse  quoque  morbus  primarius.  In¬ 
cipit  fere  a  leni  ventris  tumore,  maxime  prope 
epigastrium  sensili  ;  indies  autem  crescente,  et 
tandem  totum  abdomen  aequaliter  occupante. 
Hunc,  ut  reliquos  Hydropes,  pedum  aliquarum 
partiumque  corporis  aliquis  tumor  persaepe  comi^ 
tatur ;  pariterque  in  eo,  ac  in  Hydrothorace,  et 
Anasarca,  sese  habent  urina,  alvus  et  sudor :  si- 
tisque  seque  adest. 


DE  RATIONE  HORUM  SYMPTOMATUM. 

Haud  mihi  in  animo  est,  dum  rationem  sig* 
norum  Hydropis  reddam,  omnia  variorum  hujus 
morbi  generum  indicia  recensere,  et  ea  sigillatim 
illustrare';  hoc  enim  fuisse  prorsus  supervaciw 

um  foret ;  plurima  enim  signa  sunt  omnibus  hy¬ 
dropibus  communia,  neque  separatam  explicatio¬ 
nem  desiderant.  Hydrothoracem,  igitur,  opti¬ 
mum  scilicet,  quae  sit  totius  morbi  natura,  ex¬ 
emplar,  ut  omnia  communiaHydropis  indicia,  quae 
saltem  explicare  oportebit,  complectens,  necnon 

*  V 

et  alia  sibi  propria  habens,  selegi ;  ej usque  jam 
signorum  rationem  ordinate  exponere  pergo,  p 
Pedum  cedema. — Humores  tenues  intus  coacti, 
in  telam  cellulosto^  femorum  et  crurum  effun¬ 
duntur,  atque  pondere  suo,  (hac  tela  liberum 
inter  cellulas  suas  commeatum  praestante),  ves¬ 
pertino  praesertim  tempore,  versus  pedes  subsi- 
dunt.  / 

Urina  parca ;  sitis ;  cutis  aridis. — Mirum 
inter  varias  secretiones  observatur  aequilibrium  ; 
ita  ut  pari  fere  ratione  ac  aliae  augentur,  aliae 
minuuntur.”  Hinc,  igitur,  alio  humoribus  de¬ 
rivatis,  urina  deficit,  arescit  cutis,  faucesque  siti 
torrentur. 

Spirandi  d^cultas. — Saepe  quidem  hydrops 
pectoris  ex  vitiis  tum  cordis  tum  pulmonuni  ori¬ 
tur,  quae  ambo  spiritus  angustiam  efficere  qu|^ 
'^‘Unt :  praeterea  humores  in  saccum  pleurae,  necnon 

forsan"  ili  telam  cellularem  ipsoruiii  pulmonum  ef¬ 
fusi,  hos  gravant  et  impediunt,  he"^  munera’  sua, 


ut  debent,  perficientr " 

'  Decubitus  difficilis 


Facile^  credendum^^esC 


multo  facilius  *  aegrum;  hoc  morbo^^ occupatum,^ 
erecto,  quam  inclinato  e  corpore,  ^respiraturum":-" 


quia  nimirum  effusi  latices  hac '  pdsitmi^  corporis  ^ 
imas  thoracis  partes  petunt,  ideoque  •  liberas  pul¬ 


monum  motus  miniis  impediuntr*  Parirfere'  ra¬ 


tione  decubitus  in  unum  quam  in  alterum  latus  ^ 
melius  toleratur;  prout  hic  veb' illic  aquosi  humo^- 
res  magisYibundunt^  '  i " 


Subita  eoc^  Semhc  Difficultas  qm^"^ 

r_ 

dem’ spirandi  admodum  ingravescens,  suffocationis 
quasi  sensum,  et  instantis  mortis  timorem,  infeli¬ 
ci  aegro  facessit ;  ' quo  ille;’ magno  hbrrore  commo-  ^ 
tus,  expergiscitur»  v?  :  ii  uv /.  - 

Livor  faciei.^lj\hcxo  per  pulmonesi transitm^ 
sanguinis  impedito,  reditus  ejus  per  venas  jugti-"^ 
lares  magna  ex  parte  prohibetur,  unde  venuhe^ 
faciei  nigro  sanguine  turgescunt. 

Macies  et  Morbo  longius  trahente. 


anxietate  comitante  molestissima,  soporis  reficien-'^ 


tis' defectu,  et  nonnunquam  praesente  mortis  ti 

more,  igneus  vitae  vigor  omnino  defatigatur,  et 
quasi  restinguitur.  Quin  et  absorptio  ab  aliis 
partibus  concitatur,  unde  parum  nutrimenti  de¬ 
ponitur,  summaque  macies  oritur ;  circuitu  de¬ 
mum  sanguinis,  tum  per  pulmones,  tum  per  alias 
partes  corporis,  impedito  et  languescente,  non,  ut 
oportet,  stimulatur  genus  nervosum ;  calor  defi¬ 
cit,  vires  collabuntur. 

Pulsus  arteriarum  inordinati. — Ubi  ex  vi¬ 
tiis  sinistri  cordis  Hydrops  pectoris  oritur,  hujus 
signi  ratio  in  aprico  erit ;  quamvis  autem  causa 
morbi  inferatur,  ventriculi  dextri  contractio  pa¬ 
rum  valere  poterit  ad  sanguinem  venosum  per 
pulmones,  jam  aqua  gravatos,  propellendum. 
Justa,  igitur,  copia  sanguinis,  non  singulis  ejus 
systolis  expellitur,  neque  abstrahitur  sanguinis 
stimulus,  unde  dusB  tresve  systolae  loco  unius  fi¬ 
unt  ;  corde  frustra,  et  quasi  spasmodice,  sese  agi- 
^  tante.  Manifestum  autem  est,  ex  septi  carnosi 
'situ,  quod  intra  binos  ventriculos  intercedit,  sanos 
sinistri  quoque,  unde  proxime  pendet  arteriarum 
pulsus,  non  secus  quam  arteriis,  deturbatum  iri. 


DE  HYDROPE. 


11, 

'  o  i 


CAUS.E  HYDROPIS  REMOTJS.  ^  r 

Expositis  jam  Hydropis  natura  causaque 
continente,  notisque  ejus  maxime  insignibus,  ea 
qua  potui  cura  recensitis,  nunc  unde  corpus  diro 
isti  morbo  proclive  fiat,  quaeque  causae  effusionem 
istam  aquosam,  unde  proxime  pendet  Hydrops, 
inducunt,  expediendum  est. 

Patet,  ex  supra  tradita  Hydropis  definitione,  , 
eas,  quaecunque  corporis  morbosae  conditiones,  in- 
juriaeve  extrinsecus  allatae,  exhalationem  serosam 
praeter  solitam  augent,  vel  absorptionem  minu¬ 
unt,  Hydropi  quoque  ipsi  ortum  praestare.  Haec 
autem  in  quinque  genera  includi  possunt.  Pri¬ 
mum  locum  tenet,  sanguinis  per  pulmones  et 
venas  cursus  impeditus  :  proximum,  autem,  uni¬ 
versi  corporis  infirmitas  pravusque  habitus  :  tunc 
quaedam  corporis  excrementa,  veluti  sudor,  urina, 
fluxus  menstruus,  haud  ut  naturaliter  debent  ex¬ 
tra  eliminata,  sed  intro  versa  :  deinde,  cordis  et 
arteriarum  motus  incitatior,  haud  inflammationi 
absimilis  ;  postremo,  frigus,  intemperantia  et  in- 

epfca  vivendi  ratio,  consideranda  sunt.  Singula 
haec  a  primo  incipiens  jam  plenius  considerare 
propono  ^^f.cujusqpe  eorum  r  causas  nonnihil  altius 
repetere ;  quinetiam  explicare,  quomodo  in  Hy- 
c^Ojp^iinducendo  quodcunque  eorum  operatur. 

-«  il.  S(^7i^umis.  per '  mnast  cmtsus  imptdUus^'— 
Sanguis  in  sano  corpore  perpetuo,  cursu  circum¬ 
fluens,  varia,  quibus  texequendisi;  designatur  mu¬ 
nera,  probe  integreque  perficit.  bSed:  si,  corpore 
morbis  sive  acutis  sjve  longis  vitiato,  partium  que 
ejus' internarum  fabrica  laesa,-  vel  si  ex, quacunque 
causa  corde  ipso  ^valvulisvd^  ejus  morbosis  factis, 
impedimentum laliquid  libero, sanguinis  fluxui  of¬ 
feratur,  omnia^  male  sese  habent,  cohorsque  mor¬ 
borum  miseram  «valetudinem  ^conflictat,  Ex  iis 
autem;  ’ mullum  quam  JE?^^rop.s  frequentius  aut 
gravius  est;  qui,  quomodo  ex  hac  causa  oriatur, 
ett'ab;i  ea?  inducatur,  /  non  explicabo,  a  *  Impeditur 
autem  sanguis  ne  rite  per  venas  .circumfluat,  vel 
tumoribus  supra  eas  praementibus ;  ^  vel>  viscerum 
quoriindam  fabrica  multum  vitiata,  et  iu,scirrhum 
mutata;  vel,  demum,  variis  cordis' sive  dextri  sive 
sinistri  vitiis.  Sic  quidem,  videndi  causa,  varia 

arteriarum  aneurismata  super  venas  vicinas,  uter¬ 
usque  gravidum  super  cavam  ascendentem  pre^ 
mentia,  Hydropem  plus  minus  diffusum  ssepe 
generunt.  Ascitem  autem,  vetustam %epatis  in¬ 
flammationem  tandem  in  scirrhum  desinentem,' 
indies  subsequi  videmus.  Necnon  hydropem 
pectoris,  post  fabricam  pulmonum  longa  inflam¬ 
matione  deletam,  evenire.  Denique,  sacculi  cor¬ 
dis,  praeter  modum  ampliati,  et  valvulae  ejus  in 
os  conversae,  tum  sanguinis  undam  retro  pellendo* 
tum  profluvio  ejus  obstando,  saepe  Hydropem^  vel 
universi  corporis,  vel  tantum  pectoris,  gignunt. 

r  ■ 

II.  Imhecilitas  totius  corporis,  prafvusque 
habitus. — Facile  aliquis  credere  potest,  universi 
corporis  infirmam  conditionem  vasa  exhalantia* 
necnon  et  absorbentia  laxa  et  debilia,  efficientem, 
ita  ut  haec,  omni  resiliendi  potestate,  vitalique 
vi  perdita,  immodicam  seri  copiam  effundant ;  dlla 
autem  torpida  |)rorsus  facta,  ad  id  resorbendum 
parum  valeant,  haud  raro  istiusmbdi  liquoris  con¬ 
gestus  originem  esse.  Pro  certo  saltem  constat, 
nulla  ad  Hydropem,  interentem  praesertim,  corpo¬ 
ra  procliviora  esse,  quam  ea  quae  Leucophlegma^ 


14 


BE  HYDROPE. 


tica  vocantur,  laxo  nempe  et  debili  compage  prae¬ 
dita  :  In  quibus,  universi  corporis  conditionem 
a  sanitate  multum  declinantem,  etiamque  id  to¬ 
tum  diro  morbo  occupatum,  observare  licet ;  qui¬ 
bus  in  casibus,  satis  verisimilis  est  conjectura, 
morbum  ipsum  a  pravo  corporis  habitu  profi¬ 
cisci. 

III.  JEcccretiones  suppressce. — Kullum  Hy¬ 
dropis  exemplum,  ex  hujusmodi  causa  oriundi, 
egomet  ipse  vidi.  Neque  in  scriptis  medicorum 
plures  tales  casus  invenio.  Quapropter,  mea  de 
hac  re  commentatio  brevis  admodum,  et  forsan 
*minus  quam  oporteat  plena  sit,  necessario  sequi¬ 
tur»  Dicitur,  quidem,  urinam  (quomodo  ex  tota 
fere  suppressa  esset)  intro  fuisse  versam,  et  in  cor¬ 
poris  penetralia,  et  ipsum  etiam  caput,  perma¬ 
nasse. 

Cuticularis  quoque  exhalationis  sive  sudoris 
ex  frigore  suppressa  subita,  haud  raro,  ni  fallor, 
brevi  in  Hydropem  interentem  desiit :  cujus  rei 
quidem  ratio  in  aperto  est ;  nimirum,  tenuis  hu¬ 
mor  aquosus,  qui  per  cutem  naturaliter  exhalari 
debeat,  (vi  frigoris  vasa  superficia  constringente), 

intro  pellitur,  ibique,  vicaria  quasi  excretione,  ef¬ 
funditur.  Hic  quoque  mentio  fieri  debet  de 
Ascite f  suppressam  diarrhoeam,  necnon  et  sangui¬ 
nis  ex  alvo  fluxum  subsequente,  et  quasi  ea  al¬ 
terne  excipiente. 

IV.  Alius,  unde  nascitur  Hydrops,  fons  con¬ 
siderandus  superest :  cordis  nempe  et  arteria¬ 
rum  incitatior  motus  irifiammationi  similis, — 
Hanc  morbi  originem,  minime  quidem  suspicati 
sunt  antiquiores  medici ;  neque  nisi  intra  paucos 
annos  ea  reperta  est.  Atque  ideo,  venam  homi¬ 
nis  Hydrope  intumescentis  insidere,  nihil  aliud 
quam  eum  jugulare  olim  putabatur  ;  hodie  ta¬ 
men,  in  nonnullis  Hydropibus,  sanguinis  missio 
multum  proficere  comperitur.  Hinc  autem  prae¬ 
cipue  Hydropem  ex  inflammatione  nonnunquam 
oriri,  concludere  licet ;  imprimis,  quod  ille,  ex 
iisdem  causis  quae  inflammationem  in  corpore  ac¬ 
cedunt,  nonnunquam  oriatur ;  eumque  simul  sig¬ 
na  inflammationis  maxime  solita  comitentur — 
febris  nempe  et  dolor,  percussusque  arteriarum 
duriores  et  celeriores.  Tum  praesidia  quae  ma¬ 
xime  inflammationi  auxilium  ferunt,  veluti  san- 

guiiiis  missio,  hirudines  et  vesicatoria,  ei  quoque 
opitulantur ;  deinde  sanguis  qui  in  hujusmodi 
casibus  detrahitur,  ‘‘  superficiem  coriaceam  al¬ 
bam'^  plerumque  exhibet.  Hydrocephalus,  in¬ 
flammationis  in  Hydropem  desinentis,  exemplo 
est :  vix  ullus  enim  hodie  dubitat,  quin  iste  mor¬ 
bus,  initio  ex  inflammatione  profectus,  diro  Hy^ 
drope  finiatur.  Hic  autem  morbus,  aqua  semel 
effusa,  est  nunquam  non  lethalis,  quatenusque 
ideo  ad  Hydropum  genus  pertinet,  prorsus  insa¬ 
nabilis  est.  Sunt  autem  alii  Hydropes  exque 
inflammatione  profiscentes,  qui  salutaribus  medi¬ 
cinas  conatibus  locum  cedunt.  Hydropem 
ris,  necnon  Anasarcam,  ab  inflammatione  ortum 
deducere,  jplus  semel  ego  vidi ;  eosdemque  a  soli¬ 
tis  inflammationis  remediis  felicissime  emovi. 
Huc  forsan  isti  Hydropes  referri  debent,  qui  ex  ^ 
scarlatina,  morbillis  et  variola,  necnon  et  dp- 
senteida  suppressa,  supervenerunt,-TTrin- 

flammatione,  a  cute  et  mucosis  membranis,'  sero 
sas  versus  telamque  reticulatam  translata.  In¬ 
flammationem  Hydropi  praeisse  suspicandi  ratio 
erit,, cum  is  causas  inflammationis  genetrices  sub¬ 
sequitur;  cum  dolor  vel  molestia  aliqua  affectas  . 

partes  occuparit ;  arteriis  simul  vehementius  mi¬ 
cantibus,  totoque  corpore  plus  minus  graviter  fe¬ 
bricitante.  Nullus  supererit  dubitandi  locus,  si 
medicus,  his  signis  fidens,  detractionem  sanguinis 
eventu  prospero  expertus  erit,  isque  missus  “  sitr- 
perjiciem  coreaceam  alharrC"  exhibuerit.  Mirum 
equidem  videre  potest,  inflammationem  quae  tam 
longe  diversum  cursum  plerumque  sequitur,  hoc 
modo  unquam  terminare ;  tamen  si  praeceptum  a 
Professore  Alison  in  suis  praelectionibus  tradi¬ 
tum  sedulo  perpendamus,  minus  obscura  hujus 
rei  ratio  videbitur.  Illi  quidem  persuasum  est, 
inflammationem,  nisi  in  corporibus  jam  ad  Hy¬ 
dropem  proclivibus,  nunquam  in  eum  desinere. 
Neque  mihi  mirabile  videtur,  corde  et  arteriis  ul¬ 
tra  quod  debent  naturaliter  incitatis,  vique  inso¬ 
lita  micantibus,  praesertim  in  corpore  leucophleg- 
7natico,  et  aquosis  humoribus  differto,  serum  imh" 
modica  copia  effusum  iri.  Quando  autem  frigus 
inflammationi  antecedit,  minime  [omnino  miran¬ 
dum  est,  si  ea  in  hujusmodi  effusionem  desinerat. 
Id  enim  sudorem  reprimit,  et  intro  pellit  vim 
magnam  serosi  laticis,  et  hoc  modo  exhalationem 
inordinatam  multum  auget. 

V.  Frigus  et  Intemperantia, — Supra  quidem 
exposui,  quomodo  frigus  in  hydropem  afferendo 
aperatur.  Intemperantia  autem,  et  praesertim 
meraciorum  potionum  diuturnus  et  immodicus 
usus,  cibi  concoctionem  perturbat,  stomachum  in¬ 
firmat,  hepar  in  scirrhum  vertat;  totius  generis 
nervosi  vires  absumit,  necnon  et  cor  arteriasque 
praeter  naturam  concitat,  et  in  nimios  motus  agit. 
Unde  facile  intelligi  potest,  quemadmodum  in¬ 
temperantia  vel  per  se,  vel  aliis  causis  conjuncta, 
humano  corpore  hydropem  inducat. 

f  V  .  '  .  - 

PROGNOSIS. 

^  Kx  supra  dictis  de  variorum  IIyd?^opis  gene- 
irum  natura,  causisque  ejus  genetricibus,  satis  fa¬ 
cile  colligi  potest,  quae  indicia  bonam  spem  fe¬ 
runt  ;  quaeque  praesagium  infelix.  Hydropes  igi- 
,tur  sanabiles  sunt,  vel  nullam  curationem  admit¬ 
tunt,^  prout  causae  quae  eos  in  corpore  gignunt,  sa¬ 
lutaribus  contra  morbum  naturae  vel  artis  conati¬ 
bus,  cedunt  vel  repugnant.  Causa  enim  manente, 
manebit  etiam  effectus  ;  ablata  vero,  morbus  tol- 

litur.  Quapropter  si  hydrops  ex  vitiis  jecinoris, 
vel  cordis,  vel  alicujus  visceris  insanabilibus  ori¬ 
tur,  nae  homo  tali  morbo  decumbens,  vix  aut  ne 
vix  quidem,  unquam  ex  eo  emerget.  Pari  quo* 
que  ratione,  hydrops  corpus  occupans,  cujus  vires 

A 

jam  senio  longisque  morbis  fractae  siint,  vix  un¬ 
quam  radicitus  tollendus  erit.  Meliora  'autem 
sperare  possumus,  quando  hic  morbus  juvenile 
adhuc  et  sanum  corpus  invaserit,  subitoque  ortus 
erit,  neque  ex  causis  alte  in  corpore  haerentibus. 
Adeoque,  hydropes  ex  inflammatione  superveni¬ 
entes,  exque  frigore,  et  retentis  excrementis  ori¬ 
undos,  indies  feliciter  curatos  videmus.  Haud 
equidem  adeo  perpetuum  est  id,  quod  jam  de 
praesagitione  hydropum,  ex  vitiatis  visceribus  no¬ 
centium  tradidi,  ut  non  aliquando  per  spatium 
temporis  plus  minus  longum  levantur,  admodum 
vel  omnino  fere  tollantur.  Nonnunquam  enim 
fieri  potest,  ut  effusa  aqua,  ope  medicaminum  uri¬ 
nam  et  alvum  moventium,  resorbeatur  et  digere¬ 
tur  ;  ideoque  corpus  detumescat,  cessentque  pro 
tempore  saltem  plurima  hydropica  signaj  Af¬ 
fectus  enim  viscerum,  quales  sunt  supra  recensiti, 
potius  fortasse  magnam  proclivitatem  ad  hydro^ 

pem  corpori  addunt,  quam  istum  morbum  ei 
proxime  inducunt.  Unde  potest  evenire,  ut  homo 
hujusmodi  vel  desperatis  vitiis  laborans,  (nulla 
scilicet  causa  corpus  jam  Hydropi  proclive  in 
euiri  prasceps  dante),  ex  eo  sit  diu  immunis ;  vel 
etiam' ut  Hydrops  ex  iis  vitiis  proficiscens,  si 
medicina  semel  tollatur,  ne  iterum  diutius  repe¬ 
tat’;  nimirum,  si  causae  quae  eum  reducere  potue¬ 
rint,  veluti  frigus  et  intemperantia,  satis  curiose 
evitentur.  Horum  quidem  ratio  nos  admonet ; 
vereor  tamen  ne  ea,  quantumcunque  veri  sunt 
similia,  nimis  raro  experientiae  respondeant. 

ii 

^  DIAGNOSIS. 

Hydrops  pectoris  vix  ullo  alio  morbo  confun¬ 
di  potest,  si  indiciis  quae  eum  comitantur  et  de- 
'isignantr  attentius  animum  vertamus.  Nullum 
enim Ael  minime  peritum,  medicum  istius  affec¬ 
tus  naturae  latere  potest,  quo  aeger  constanter 
angustia  spiritus  vexatur,  neque  decubitum  in 
lectum  sustinere  potest,  necnon  ex  somno  saepius 
per  noctem  subito  excitatur  :  Livore  praesertim 

faciei,  pedum  tumoribus,  urina  fere  omnino  sup¬ 
pressa,  sitique  inexplebili,  urgentibus. 

Anasarca  ab  Emphysemate  facile  dignosci¬ 
tur,  signis  et  historia  morbi  tam  longe  diversis. 

Ascites  abdominalis  ab  Tympanite  dignosci¬ 
tur  ;  quia  in  hoc  morbo  est  tumor  abdominis  elas¬ 
ticus,  sonorus,  saepe  inaequalis ;  aut  aequabilis  et 
resonitu  evidentiore :  dum  in  illo  est  fluctio  aquse 
satis  evidens,  tensio  vix  elastica,  digitoque  impres¬ 
so  figura  aliquantius  manet. 

Ascites  saccatus  tumorem  versus  unum  alte- 
rumve  latus  primo  ostendit,  ubi  sentiuntur  tensio 
et  dolor  obtusus,  tarde  nascitur :  et  tumor  in  loco 
eodem  permanet,  positu  corporis  mutato  ;  sitis 
minor,  respiratio  facilior,  macies  minor,  et  appeti¬ 
tus  vix  diminutus,  et  raro  oedema  pedum.  In  As¬ 
cite  abdominali  res  sese  longe  diversae  habent. 

Quod  ad  diagnosin  Asciten  inter  et  Gravidita¬ 
tem  attinet,  historia  morbi  multum  ad  ea  discer- 
nendum  certe  juvabit ;  si  vero  plura  quis  requirat, 
eum  ad  obstetrices  remitto. 

DE  HYDROPIS  CURATIONE. 

Medicum  ad  naturam  morbi  potiusquam  ejus 
nomen  respicere  debere,  iii  nullo  genere  adversae 
valetudinis  quam  Hydrope,  magis  patebit.  Mul¬ 
ti  quidem  morbi  indicia  sunt  aliorum  et  gravio¬ 
rum  a  sanitate  declinationum,  ipsi  parum  autem 
primarii  affectus ;  quod  in  Hydrope  maxime  ve¬ 
rum  est.  Quid  enim  ?  Ex  causis  tam  variis  at¬ 
que  diversis  nascitur  hicce  morbus,  tamque  diver¬ 
sas  species,  prout  ex  hac  vel  altera  harum  oriatur, 
exhibet ;  ut  curatio  ejus  sit  admodum  varia,  si- 
veque  saepe  dissimilis,  oportuerit.  Aliter  enim 
curatur  Hydrops,  jecinoris  vel  cordis  vitia  subse¬ 
cutus,  aliter  is  ex  imbecillitate  corporis  oriundus, 
aliterque  demum  omnes  Hydropes  aliis  ex  causis 
proficiscentes..  Medendi  autem  consilia,  quibus 
vindicationem  Hydropis  in  sanitatem  moliri  de¬ 
bet  medicus,  sunt  tria,  scilicet,  quae  omnigeni 
Hydropis  curationem  intra  se  concludunt,  uni¬ 
versisque  ejus  generibus  adaptantur. 

I.  Causas  morbi  genitrices  submovere,  vel  sal¬ 
tem  levare. 

II.  Aquam  jam  effusam  elicere,  extraque  cor¬ 
pus  eliminare. 

III.  Si  duo  priora  consilia  satis  feliciter  cesse¬ 

rint,  curiose  providendum  est  ne  morbus  denuo 
recurset.  :« 

I 

I.  Causas  morbi  amovere,  &c. — Tam  saepe  ve¬ 
tustis  in  insanabilibus  internarum  partium  vitiis 
supervenit  Hydrops,  exque  iis  proficiscitur,  ut 
multum  verendum  sit,  ne  in  plurimis  casibus, 
consilium  primum  exequendi  nullus  locus  fuerit; 
cordis  enim,  pulmonumque  vitia,  qualia  Hydro¬ 
pem  gignunt,  nulla,  quantum  scio,  arte,  sanari 
queant.  Vitia  quinetiam  jecoris,  et  scirrhus 
praecipue,  quamvis  hydrargyri  viribus  interdum 
nonnihil  leventur,  perraro  tamen  ad  integram  sa¬ 
nitatem  perducuntur.  Unde  fit,  ut  Hydropes 
hujusmodi  fontibus  derivati,  fere  semper  omnia 
artis  molimina  frustrentur.  Hoc  tamen  oportet 
recordari,  nullum  auxilium  quod  in  similibus  ca¬ 
sibus  unquam  profecit,  aut  adhuc  proficere  pos¬ 
set,  omitti  aut  negligi  oportere ;  ideoque,  nihil. 

quod  cordis  pulmoniswQ  vitiis  vel  forte  occurrere 
posset,  tentari  non  debere ;  et  in  jecinoris  vitiis 
Hydrar gyrum,  et  quidquid  aliud  contra  ea  opi¬ 
tuletur,  adhibenda  esse. 

Hydropes  autem  ex  universi  corporis  debili¬ 
tate  oriundi,  universae  melioris  valetudinis  moli¬ 
tione  optime  curabuntur.  Mihi  quidem  persua^ 
sum  est,  pravam  et  vitiatam  conditionem  earum 
partium  quae  cibum  concoquunt  digeruntque, 
saepe  valetudinem  deterere,  yiresque  corporis  la¬ 
befactare,  et  hoc  modo  Hydropi  ortum  praestare. 
In  quibus  casibus  exercitatio  corporis  “  sub  pleno 
Jove,''  paulo  forsan  vehementior,  sed  certe  citra 
fatigationem,  multum  juvat ;  frictio  quoque,  et  si 
vires  sustineant,  balneum  frigidum,  recte  adhibe- 

fs'  /'i--;  ■  ^ 

tur.  Remedia  tonica,  qualia  suntP*^ri^fiam^9  cor- 
teoo,  amara  quaedam,  nonnullaque  ex j^rro  medi¬ 
camenta,  non  sine  fructu  porriguntur.  Vini  quin- 
etiam  pauxillum,  cibus  lautior,  et  ex  valida  ma¬ 
teria,  concedenda  sunt.  Mens  interea  soluta  curis, 
et  hilaris  servanda  est.  Ventriculo,  jecori  et  in- 
testinis,  ut  quam  optime  sese  habeant,  suaque 
munera  rite  exequantur,  consulendum  est :  Quod 
optime  fit  tum  cauta  ciborum  moderatione,  tum 

solerto  usu  medicamentorum  quae  alvum  solvunt, 
et  confirmant  stomachum.  Hoc  quidem  modo, 
si  omnino  fieri  possit,  restituentur  vires  corpori 
atque  aquosus  langum'"'  tollitur. 

Ubi  ex  inflammatione  Hydrops  oritur,  atque 
signa  hujus  haud  ambigua  comitantur,  ad  reme¬ 
dia  contra  hanc  eflicacissima,  praecipue  sanguinis 
missionem,  confugiendum  est.  Hoc  enim  modo 
optime  vehementiae  inflammationis  obsistitur,  at¬ 
que  compescitur  inordinatus  cordis  et  arteriarum 
motus,  causaque  demum,  unde  ortus  est  Hy¬ 
drops,  tollitur. 

Vix  forsan  est  ullum  indicium,  quod  si  separa- 
tim  animadvertatur,  inflammationem  Hydropi 
subesse,  eumque  genuisse,  parum  ambigue  testa¬ 
bitur  :  si  vero  ad  omnia  supra  tradita  conjunctim 
respiciamils,  eaque  sedulo  perpendamus,  haud  dif¬ 
ficile  erit  rectum  judicium  proferre.  Loquor  de 
causis  morbi  evidentibus,  de  signis  eum  comitan¬ 
tibus,  de  ictibus  cordis  et  arteriarum,  de  dolore 
febreque,  et  postremo  si  sanguis  missus  fuerit,  de 
specie  quam  is  exhibet. 

Hic  quoque  eo  genere  cibi  et  potus  erit  uten¬ 
dum,  quod  maxime  inflammationem  temperet  re- 
primatque  ;  ab  omni  meraciore  potione  abstinen¬ 
dus  erit  aeger,  ciboque  calefaciente. 

Hydrops  excrementis  aliquibus  retentis 
intusqiie  versis,  veluti  sudori,  fluxui  menstruo  vel 
urinae  supervenit,  amotio  causarum  ejus  ex  re- 
,dintegratione  harum  salutarium  exinanitionum 
pendebit ;  neque  igitur  opus  erit  ulterius  de  hac 
re  disserere. 

II.  Aquam  jam  effusam  elicere, 

extraque  corpus  eliminare. 

^  Duobus  praecipue  modis  emittitur  aqua  hy¬ 
dropica;  vel  fer7'i  ope,  fonticidorum(\\xe,  vel 
alvi,  sudoris,  urinseve  insolitum  fluxum  ciendo, 
ita  ut  absorptio  in  partibus  affectis  multum  au¬ 
geatur,  atque  ex  iis  aqua  abducatur.  Quod  ad 
priorem  modum  attinet,  vix  aliquid  habeo  quod 
dicam :  quatenus  enim  manu  perficitur,  chirm*gi 
potiusquam  medici  est;  quidquid  autem  ex  eo 
commodi  oriatur,  mox,  de  altero  disserens,  expo- 
nam.  ^  -  « 

^^‘  Exinanitiones  autem  istae,  de  quibus  feci  men¬ 
tionem,  ope  medicaminum  proprie  eo  valentium, 
concitantur.  Multo  quidem  usitatius  adhiben¬ 
tur  ea  quae  alvum  et  urinam  movent,  quam  quae 
vomitum  sudoremque.  Vomitoria  quidem,  ne¬ 
que  diaphoretica  medicamenta,  nunquam  ipse  in 
hoc  morbo  usurpata  vidi ;  ideoque,  de  commodo 

quod  praestent,  nullam  sententiam  egomet  pro¬ 
ferre  ausim.  Haud  tamen  dubitari  potest,  quin 
plenus  vomitus,  resorbendi  vires  per  totum  corpus 
permoveat  concitetque.  Cullenus  auctor  est, 
.vomitionem  haud  raro  in  Hydrope  multum  pro¬ 
fuisse  ;  alvi  autem  ductionem,  multo  magis  vide¬ 
tur  comprobasse.  Quod  vero  ad  sudorem  eli¬ 
ciendum  attinet,  si  rationem  tantum  sequeremur, 
praestantissimum  certe  remedium  id  videri  posset. 
In  hoc  enim  morbo  cutis  arescit,  et  omnes  mucosce 
membranae  solita  humoris  copia  destitui  videntur, 
serosceo^e  eo  nimis  abundare,  Quid  igitur,  , ad- 
-  monet  ratio,  melius  fieri  potest,  quam  cutis  exha¬ 
lationem  redintegrari,  atque  ita  subversum  aequi¬ 
librium  restituere  ?  Atque  ideo,  quidam  haud 
parvi  nominis  medici  sudationem  moliri  pra^i- 
piunt.  Verba  boni  Celsi  sunt,  Evocandus 
sudor  est,  non  exercitatione  tantum,  sed  etiam^in 
arena  calida,  vel  laconico  vel  elebano,  similibus¬ 
que  aliis.”  Nec  aliter  canit  Q.  S.  Samonicus, 

> 

‘‘  Necnon  et  tepidis  convalves  corpus  arenis.” 

Quod  tamen  quantumque  probabile  videatur,  ex¬ 
perientia  minime  fallax  parum  comprobat. 


DE  HYDROEE. 


Keliquum  est,  ut  de  purgantium  medicami^ 
numi  urinam  que  moventium  usurpatione,  de  modo 
quo  exitu  felicissimo  adhibentur,  deque  commoda 
quod  iu  Hydropis  QUX^iiovLQ  afferunt,  pauca  dis¬ 
seram,  um}±  JBiqim 

osiCa  igitur  purgantia  sunt  maxime  contra  Hy^ 
<irqpm  efficacia,,  quge  ex  validissimo  genere  sunt, 
quaeque  ventriculum  et  intestina  satis  acriter  irri^ 
tant.  Horum  enim  vis  stimulans,  ope  nervosi 
consensus,  ad  partes  vel  longinquissimas  corporis 
extenditur,  ibique  absorptionem  ^concitat:  i quin- 
etiam"  ingentem  humoris  fluxum  ad  intestina  de¬ 
rivat,  eumque  extra  corpus^ieliminat  :  unde  saepe 
fitp  ut  aqua  hydropica  cito  ^  abducatur, « et  tu¬ 
mores  brevi  evanescant.  Nil  opus  erit  hic  medi¬ 
camenta  purgantia  enumerare :  omnes  enim  no¬ 
runt  quae  sunt  acriora  catJiartica^abfvmqae  maxime 
liquantia  r^  b^c  autem  maxime  valent, 'quomodo 
crebro brepetuntur,  ^largeque,  parvis  interpositis 
spatiis^^^adbibentur,^  ■  a3 
-18«  Altera  remedia  quibus  aquas  hydropicas 
amoliri  niti  debemus,  sunt  ea  quae  urinam  mo¬ 
vent,-— vulgo  nuncupata.  Hujus  ge? 

neris  efficacissima  sunt,  Digitalis^  purpurea. 
Scilla  maritima,  quasdam  ex  hydrargyro  medi¬ 
camenta,  Supertartras  Fotassoo,  Hydrargyriis 

quidem  praeter  facultatem  ejus  renes  stimulandi, 
fluxumque  urinae  augendi,  quadam  propria  vi  alj-? 
sorptionem  concitare  putatur.  Quinetiam, 
sce  supertartras^  cathartici  non  secus  quam  di/m) 
retici  remedii,  vicem  implet.  Haec  autem  omnia 
vi  copiam  urinae  rmultum  augendi  pollent,  nec 
raro  efficiunt.- ut  %(Zrrqpie^i  intumescentiae  sub^ 
sidant,  pleraque  morbi  indicia  evanescant.  CuL»? 
liENXJS  auctor  est,  vires  horum  medicaminum, 
salinorum  praesertim,  admodum  intendi,  si  multo 
aquoso  latice  diluantur  ;  quod  rationi  quidem  cpn*? 
sentaneum  est :  veri  enim  simile  est,  ea  minore 
copia  renibus  deletum  iri,  nisi  tali  vehiculo  ibi 
afferentur.  i^Notandum  vero  est  de  hujusmodi 
auxiliis,- ea  parum  constanter  spei  medici  respon^ 
dere ;  immo  eam  prorsus  nonnunquam  idesti^ 
tuere.-  '  -  ^ 

Alio  vero  minus  proficiente,  ad  aliud  reme-t 
dium  transcurrendum  est;  et  interdum Jiet^rut 
parvi  nominis  medicamentum  multo  magis  prp-? 
derit  quam  ea  quae  haud  immerito  praestantissi- 
ma  habentur.  Quomodo  cathartica  et  diuretica 
remedia  in  Hydrope  tollendo  operantur,  quasque 
mutationes  in  corpore  humano,  dum  hoc  agunt, 
efficiunt,  est  argumentum  dignum  quod  curiose 

disquiratur.  Imprimis,  aiunt,  haec  remedia  ab¬ 
sorptionem^  concitant,  et  hoc  modo  humorem  JEZ?/- 
dropicum  amoliuntur :  Quae  autem  est  hujus  con¬ 
citationis  ratio  ?  Quomodoque  ea  efficitur?  For¬ 
san,  ut  supra  dictum  est,  vis  concitatrix,  qua  haec 
ISnnedia  intestiiia  et  renes  afficiunt,  ad  vasa  usque 
absorbentia  extenditur.  Mihi  autem  hujus- rei 
ratio  aliunde  petenda  videtur.  Vasa  sanguinem 
vehentia,  ut  ego  opinor,  (humoribus  serosis  ex  iis 
versus  renes  et  intestina  tam  magna  copia  de¬ 
rivatis,  ipsis  que  forsan  acrioribus  sanguinis  parti¬ 
bus  irritatis),  lenis  istius  laticis  defectum  sentiunt^ 
et  ^supplementum  desiderant ;  cui  desiderio,  xns 
natur  ce  medicatrioc  sese  obtemperans,  ex  fonte 
qui  maxime  in  propinquo  est,  tumoribus  scilicet 
Hydropicis,  quod  quaerunt,  iis  suppeditat. 
‘^^Multae  exinanitiones,”  ait  noster  venerandus 
GuEGOiiitrs,  *^  urinae  imprimis  magnus  fluxus,  aut 
copiosus  sudor,  aut  valida^  alvi  purgatio,  fortasse 
etiam  et  plena  vomitio,  mirabiliter  saepe  prosunt, 
augendo  actionem  vasorum  absorbentium,  de¬ 
tracto  et  dissipato  plurimo  humore  tenui  qui  in 
venis  adfuerat ;  -unde  brevi  necessitas  novi  talis 
humoris  subsidii,  cui  necessitati  natura  quam  op- 

time  satisfacit,  hauriendo  quantum  opus  fuerit, 
ex  illo  penu  qui  maxime  in  promptu  est.” 

A 

% 

' 

III.  Consilium. — Curiose  providendum  est  ne 
morbus  denuo  recurset,  v  ^  . 

Huic  consilio  omnia  quae  supra  de  amotione 
imbecillitatis,  et  confirmatione  virium  001^)0^8^ 
edixi,  conveniunt,  nec  ideo  opus  erit  hic  ea  repe¬ 
tere. 

GoNCLUSiO. — Hsecfere  sunt  quae  de  Hydrope 
notanda  habui ;  ea  omnino  communia  esse,  nec  ul- 
las  opiniones  novas  proferentia,  forsan  etiam  haud 
penitus  errore  vacua,  non  diffitere  ausim^  Quod 
vero  ad  medicas  theorias  attinet,  haud  mihi  in 
animo  est,  quod  vera  scientia  deesset,  imagina- 
tione  et  conjecturis  supplere.”  Subjiciamque^xsa^ 
tis  esse  difficile,  proprie  communia  dicereciOajiD 

